Apie Ukmergės kraštą, kraštiečius

Lietuvos spaudoje bei kituose leidiniuose

2020 m. liepos 1-31 dienomis

*(Kadangi Nacionalinės bibliografijos duomenų bankas (NBDB) nuolat papildomas straipsnių bibliografiniais įrašais (BĮ), todėl į šį liepos mėnesio straipsnių apie Ukmergės rajoną BĮ sąrašą yra įtraukti ir tie praėjusių mėnesių įrašai, kurių nėra prieš tai sudarytuose sąrašuose)*

***XXI amžius***

**Pakėnas, Alfonsas**

**Kiekvienam savas kryžius** // XXI amžius. - 2020, birž. 5, p. 14.

Apie Ukmergės rajone Deltuvos seniūnijoje Vidumiškio vienkiemyje gyvenusios Terekų šeimos istoriją.

**Červokienė, Daiva**

**Apie medžio skulptūrų tradicijas ir jų kaitą** / Elenos Braziulienės nuotraukos. - Iliustr. // XXI amžius. - 2020, liep. 17, priedas „Abipus Nemuno“, p. 3-4.

Apie Liaudies buities muziejuje Rumšiškėse veikiančią parodą „Medžio skulptūra“, skirtą Tautodailės metams paminėti, kurioje Aukštaitijai atstovauja ukmergiškiai R. Zinkevičius, V. Butkus ir pasvalietis V. Jackūnas.

**Kėvalas, Kęstutis**

**Pasitikiu Viešpačiu, nes Jis mūsų tikroji viltis** / Vido Venslovaičio nuotr.. - Iliustr. // XXI amžius. - 2020, liep. 24, p. 3.

Popiežiaus Pranciškaus Kauno arkivyskupu metropolitu paskirto Jo Ekscelencijos K. Kėvalo kalba, pasakyta jo ingreso iškilmėse, kuriose dalyvavo ir Ukmergės rajono meras Rolandas Janickas bei vepriškiai Gražina ir Romas Petras Šauliai.

**Bacevičius, Romas**

**Pagerbti kardinolas ir monsinjoras** / Vido Venslovaičio nuotr.. - Iliustr. // XXI amžius. - 2020, liep. 31, p. 13, 15.

Apie tradicinę Lietuvos laisvės kovotojų atminimo šventę, kurios metu Ukmergės Dukstynos kapinėse pagerbtas monsinjoro A. Svarinsko atminimas ir Kadrėnų kaime įkurtame Didžiosios Kovos apygardos partizanų parke pašventintas kardinolui V. Sladkevičiui skirtas koplytstulpis.

**Bacevičius, Romas**

**Kardinolas įamžintas koplytstulpiu** / Vido Venslovaičio nuotrauka. - Iliustr. // XXI amžius. - 2020, liep. 31, priedas „Katalikas“, p. 3.

Apie Ukmergės rajone esančiame Didžiosios kovos apygardos partizanų parke atidengtą koplytstulpį, skirtą kardinolo V. Sladkevičiaus atminimui.

***Kalvotoji Žemaitija***

**Tarp 2021 metų Lietuvos mažosios kultūros sostinių** **– Nevarėnai** // Kalvotoji Žemaitija. – ISSN 2029-1337. – 2020, birž. 23, p. 5.

Apie Kultūros ministerijoje įvykusiame Lietuvos mažųjų kultūros sostinių projektų atrankos posėdį išrinktas dešimt 2021 metų mažųjų kultūros sostinių. 2021 metų Lietuvos mažosiomis sostinėmis tapo: Alytaus apskrityje – Valkininkai (Varėnos r.), Kauno apskrityje – Krakės (Kėdainių r.), Klaipėdos apskrityje – Barstyčiai (Skuodo r.), Marijampolės apskrityje – Klausučiai (Vilkaviškio r.), Panevėžio apskrityje – Tiltagaliai (Panevėžio r.), Šiaulių apskrityje – Juodeikiai (Joniškio r.), Tauragės apskrityje – Veliuona (Jurbarko r.), Telšių apskrityje – Nevarėnai (Telšių r.), Vilniaus apskrityje – Deltuva (Ukmergės r.), Utenos apskrityje – Vyžuonos (Utenos r.).

***Kauno diena***

**Buvusi Seimo pirmininkė L. Graužinienė kandidatuos į Seimą** // Kauno diena. – ISSN 1392-7639. – 2020, liep. 11, p. 16.

L. Graužinienė užsiregistravo Ukmergės vienmandatėje apygardoje kaip savarankiška politinės kampanijos dalyvė; cituojami politikės pasisakymai.

***Klaipėda***

**Buvusi Seimo pirmininkė L. Graužinienė kandidatuos į Seimą** / BNS, „Klaipėdos“ inf. – Portr. // Klaipėda. – ISSN 1392-558X. – 2020, liep. 11, p. 9.

L. Graužinienė užsiregistravo Ukmergės vienmandatėje apygardoje kaip savarankiška politinės kampanijos dalyvė; cituojami politikės pasisakymai.

***Lietuvos rytas***

**Bendrovės „Norfa“ parama Lietuvos gydymo įstaigoms priartėjo prie 600 tūkstančių eurų**. - Iliustr. // Lietuvos rytas. - ISSN 1392-2351. - 2020, liep. 4, p. 13.

Apie tai, kad bendrovė „Norfos mažmena“ nuo pat koronaviruso pandemijos pradžios tiesiogiai teikė pagalbą šalies gydymo įstaigoms, tarp kurių ir Ukmergės ligoninei. Skaičiuojama, kad bendrovė suteikė beveik 600 tūkst. eurų paramos. Įmonės parama buvo labai tikslingai organizuojama ir teikiama būtent daiktais: medicinine įranga, medicininėmis priemonėmis. Ypač aktyviai buvo bendradarbiaujama su Santaros klinikomis. Straipsnyje pateikti Santaros klinikų atstovo docento R. Samalavičiaus, „Norfos mažmenos“ valdybos pirmininko D. Dundulio komentarai.

**Kuznecovaitė, Asta**

**Sutramdė įsisiautėjusį generalinį prokurorą**. - Iliustr. // Lietuvos rytas. - ISSN 1392-2351. - 2020, liep. 11, p. 5.

Apie Vilniaus apygardos administracinio teismo nurodymą generaliniam prokurorui E. Pašiliui grąžinti prokurorą J. Rėksnį į ankstesnes pareigas.

**Nori grįžti į politiką** // Lietuvos rytas. - ISSN 1392-2351. - 2020, liep. 11, p. 3.

Apie tai, kad buvusi Seimo pirmininkė L. Graužinienė kandidatuos į Seimą Ukmergėje, Deltuvos pietinėje vienmandatėje apygardoje, kaip savarankiška politinės kampanijos dalyvė.

***Mūsų girios***

**Audra išguldė 45 futbolo stadionų dydžio miško plotą**. – Iliustr. // Mūsų girios. – ISSN 1392-6829. – 2020, Nr. 3 (kovas), p. 13.

Siautusi audra „Laura“ pridarė daug nuostolių ir šalies miškams. Nuo uraganinio vėjo labiausiai nukentėjo miškai VMU Kretingos, Šilutės, Panevėžio, Raseinių, Ukmergės regioniniuose padaliniuose.

***Nemunas***

**Lapinskaitė, Angelina**

**Kęstučio Navako „Privatus gyvulėlių gyvenimas“ arba kodėl poeto gyvenimas yra liūdnas** / Tomo Petreikio nuotrauka. - Iliustr.. - Bibliogr. išnašose // Nemunas. - ISSN 0134-3149. - 2020, Nr. 6, p. 14-15.

Apie poeto, eseisto, rašytojo, literatūros kritiko K. Navako knygą „Privatus gyvulėlių gyvenimas“.

***Respublika***

**Graužinienė, Loreta**

**Loreta Graužinienė sugrįžta!** : [pokalbis / kalbėjosi] Olava Strikulienė. – Portr. // Respublika. – ISSN 2538-8541. – 2020, liep. 18-24, p. 5.

Pokalbis su Audito, apskaitos, turto vertinimo ir nemokumo valdymo vyriausiąja specialiste, buvusia Darbo partijos (DP) nare L. Graužiniene, viešai paskelbusia, kad dalyvaus Seimo rinkimuose Ukmergėje, Deltuvos pietinėje rinkimų apygardoje kaip savarankiškos politinės kampanijos dalyvė; apie tai, kokios partijos ideologija jai artimesnė, ar buvęs konfliktėlis su tuomečiu vidaus reikalų ministru S. Skverneliu, jai būnant Seimo pirmininke, kai vilnietis pavogė iš policininko „Kalašnikovo“ automatą ir ginkluotas vaikščiojo po miestą, netrukdys Seime bendrauti su Seimo nariu S. Skverneliu, kaip būtų pasielgusi dabartinio Seimo pirmininko V. Pranckiečio vietoje, jei DP būtų paprašiusi atsistatydinti iš Seimo pirmininkės pareigų, apie šio Seimo darbą. Str. autorė primena L. Graužinienės politinę karjerą, pastebi, kad kai kas bando tapatinti ją su Seimo nare „valstiete“ A. Širinskiene, esą L. Graužinienė daug metų buvo labai ištikima DP lyderiui V. Uspaskichui, panašia ištikimybę „valstiečių“ lyderiui pasižymi ir A. Širinskienė.

***Šilalės artojas***

**Ūksienė, Teresė**

**Pagerbėme iškilias asmenybes**. – Iliustr. // Šilalės artojas. – ISSN 1648-1917. – 2020, liep. 10, p. 6.

Paminėtos monsinjoro A. Svarinsko mirties metinės.

***Tarp knygų***

**Marčiulaitytė, Aušra**

**Graviūros – nelyginant dingusio miesto nuotraukos**. - Iliustr. // Tarp knygų. - ISSN 0868-8826. - 2020, Nr. 7-8, p. 16-18.

Apie Lietuvos nacionalinės Martyno Mažvydo bibliotekos Muzikos ir vizualiųjų menų skyriuje saugomą Ukmergėje gyvenusios teisės istorikės, visuomenės veikėjos J. Deveikės graviūrų rinkinį „Paryžiaus vaizdai“.

***Tautodailės metraštis***

**Rimkus, Vytenis**

**Paulius Galaunė : skirta 130-osioms gimimo metinėms**. - Iliustr. // Tautodailės metraštis. - ISSN 1392-8198. - 2020, Nr. 40, p. 4-7.

Apie kraštietį Lietuvos dailės istoriką, grafiką, lietuvių profesionaliosios muziejininkystės pradininką P. Galaunę.

***Tremtinys***

**Laisvės kovotojų pagerbimas Želvoje** / „Tremtinio“ inf.. - Iliustr. // Tremtinys. - 2020, birž. 5, p. 4.

Apie Ukmergės rajone Želvoje vykusį Partizanų pagerbimo, kariuomenės ir visuomenės vienybės dienos paminėjimą, kurio metu atidengtas informacinis stendas „Memorialas rezistencijos aukoms“. Renginį organizavo Lietuvos politinių kalinių ir tremtinių sąjungos Ukmergės filialas, Želvos bendruomenė.

**Jazavita, Simonas**

**Vladui Mironui – 140** // Tremtinys. - 2020, birž. 26, p. 2.

Apie kunigą, Vasario 16-osios Nepriklausomybės Akto signatarą, aktyvų visuomenės ir politikos veikėją V. Mironą, kurį su prezidentu A. Smetona siejo didelė draugystė bei politinė veikla.

**Gyva tauta, kol gyva atmintis** / „Tremtinio“ inf.. - Iliustr. // Tremtinys. - 2020, liep. 10, p. 1, 8.

Apie tradicinę Lietuvos laisvės kovotojų atminimo šventę, kurios metu Ukmergės Dukstynos kapinėse pagerbtas monsinjoro A. Svarinsko atminimas ir Kadrėnų kaime įkurtame Didžiosios Kovos apygardos partizanų parke pašventintas kardinolui V. Sladkevičiui skirtas koplytstulpis.

**Vyčio apygardos partizanai : Ramutės Černiauskaitės-Koženiauskienės prisiminimai** / parengė Stanislovas Abromavičius. - Iliustr. // Tremtinys. - 2020, liep. 10, p. 6; liep. 17, p. 6.

Apie 1944 m. pabaigoje įkurtos Vyčio apygardos, jungusios Ukmergės, Panevėžio bei Kėdainių (dalį) apskritis, partizanus.

***Ūkininko patarėjas***

**Smidrų derėjimo sezonas trunka du mėnesius** / parengė Rūta Antanaitienė. – Iliustr. // Ūkininko patarėjas. – ISSN 1392-2769. – 2020, birž. 9, p. 8.

Apie smidrų augintojus ūkininkus J. ir K. Krištopaičius (Šiaulių rajonas), G. Sakalauskienę (Ukmergės rajonas), M. ir D. Rulevičius (Elektrėnų savivaldybė).

***Vakaro žinios***

**Byčienė, Dalia**

**Virš socialinio būsto – skurdo šešėlis**. - Iliustr. // Vakaro žinios. - ISSN 1648-7435. - 2020, liep. 21, p. 7.

Apie įmonės VšĮ „Motinos Teresės šeimų namai“ teikiamą pagalbą krizinės motinystės atvejais; apie Marijampolės apskrities Moters veiklos centro teikiamą pagalbą kenčiančioms smurtą moterims; apie gyventojų aprūpinimą socialiniu būstu Ukmergės savivaldybėje.

***Valstiečių laikraštis***

**Žurauskienė, Jolita**

**Nori braškių – skinkis pats** / Jolita Žurauskienė. - Iliustr. // Valstiečių laikraštis. - ISSN 1021-4526. - 2020, liep. 4, p. 1-2.

Apie uogų augintojų rūpesčius nuimant ir realizuojant derlių; apie Ukmergės rajone Obelių kaime braškes auginantį ūkininką V. Guzelį.

**Žurauskienė, Jolita**

**Augalų produktyvumas ir dirvožemio derlingumas – dvi medalio pusės**. - Iliustr. // Valstiečių laikraštis. - ISSN 1021-4526. - 2020, liep. 11, p. 6.

Apie nualinto dirvožemio atkūrimą biologinėmis ir organinėmis trąšomis mintimis dalijasi Lietuvos ūkininkai; apie chemines trąšas į biologinius preparatus iškeitusį Ukmergės rajono ūkininką D. Mickų.

**Rugiapjūtės startas 6 kombainais** / parengta pagal ŽŪR. - Iliustr. // Valstiečių laikraštis. - ISSN 1021-4526. - 2020, liep. 18, priedas „Ūkininkų žinios“, p. 7.

Apie ūkininko R. Grudzinsko žieminių miežių lauke, prie kelio Kaunas-Ukmergė sankryžos į Veprius ir Deltuvą, vykusią lauko dieną „Rugiapjūtės pradžia“, kurioje dalyvavo 200 žmonių iš Ukmergės, Jonavos, Anykščių ir Širvintų.